A GEOPLANT Faiskola 2024. tavaszi almaoltvány

kínálata, 2023. május 22-i készletek alapján

***Érdeklődés esetén a Palesits Faiskolai Kft. ad árajánlatot az oltványokra! Csak 100 db-nál nagyobb tételek behozatalára vállalkozunk, pár darabos hobby-kerti igényeket nem tudunk kielégíteni! Az oltványok behozatala előreláthatólag 2024. február közepe- március eleje. A szállítási egység: 10 db/köteg/fajta. Kérjen ajánlatot! A készlet erejéig, rendelési sorrendben tudunk felvenni rendeléseket. A gazdasági környezet bizonytalansága miatt, az árváltoztatás jogát fenntartjuk! Az árakat €-ban közöljük, az oltványok jog-tiszták, az árak tartalmazzák a licence-díjakat és a Magyarországra szállítás költségét, valamint a szállításig hűtőházban tartás költségét is!***

|  |  |  |  |  |
| --- | --- | --- | --- | --- |
|  | **alany** | **nettó ár/€** | **nettó ár/€** | **nettó ár/€** |
| ***fajták*** | ***M9 T337*** | ***10-50 db*** | **50-500 db** | **500 db<** |
| Devil GalaR knip-fa | + | 7,9 | 7,4 | 7,2 |
| Golden B | + | 7,3 | 6,8 | 6,6 |
| Granny Smith | + | 7,3 | 6,8 | 6,6 |
| Fuji SAN-civR fuciv51\* knip-fa | + | 7,9 | 7,4 | 7,2 |

**Almafajták:**

**DevilR Gala** (knip-fa, M9 PAJAM 2 alanyon) A Zanzi Faiskola a nemesítő és a licence-adó.

Egy sötétpiros, intenzív fedőszín borítottságú Gala mutáció, a legújabbak közül. Fája átlagos erősségű, virágzási ideje kb. a Golden idejében van. Pollenadói a diploid fajták, Granny Smith, Fuji klónok, Golden klónok, Idared. Varasodásra kissé érzékeny. Húsa roppanó, szilárd, leves. Édes fajta. Normál hűtőben decemberig, ULO-ban márciusig tárolható.

**Golden B.**

A legelterjedtebb fajtakör ma Olaszországban, melyet köszönhet nagy alkalmazkodó képességének és nagy termőképességének. Gyümölcse középnagy- nagy, kissé megnyúlt gömb alakú, aranysárga héjjal. Húsállománya szilárd, jól manipulálható és tárolható fajta. Minden almaalannyal jól összefér, különböző koronaformák alakíthatók ki ezen a perzselődés ellenálló fajtán. Szürete már szeptember közepétől indul.

**Fuji SAN-civR fuciv51R** (knip-fa, M9 T337 alanyon)

Egy új Fuji mutáció. Fája nagyon erős, robosztus. Szép cseresznyepiros fedőszín, darabos méret jellemzi. Mint általában a Fujik, alternanciára hajlamos. A Napégésre rezisztens! Ízletes, roppanó húsú, édes. Betakarítása a Goldent követően 25 nappal kezdődhet.

#### **Granny Smith**

Gyümölcs színe élénkzöld. Tenyészideje hosszú, a Golden Delicious után 4-6 héttel szedhető. Csak az ország legmelegebb vidékein várható, hogy minden évben biztonságosan beérik. Hűtőtárolóban márciusig tárolható.

**Almaalany:**

**M9 T337**

Holland almaalany szelekció, a legelterjedtebben használt almaalany Európában. Rajta a nemes korán termőre fordul, jól színeződik és kiváló termésmennyiséget nevel ki, intenzív körülmények között. Az oltványok magassága 2,0-3,0 m fajtától függően. Csak támrendszerrel lehet fáival ültetvényt létesíteni, megfelelő öntözőrendszerrel.